H παιδεία, χωρίς να απαγκιστρωθεί εντελώς από τα παραδοσιακά ιδεώδη, θα πάρει νέους, εν πολλοίς, προσανατολισμούς, όπως φαίνεται και από την κυκλοφορία βιβλίων με νεωτερικό πνεύμα. Οι ριζοσπαστικές - επαναστατικές ιδέες του Γαλλικού Διαφωτισμού και της Γαλλικής Επανάστασης μετακενώνονται στον Ελληνικό χώρο. Πρωτεργάτες αυτού του έργου είναι ο Ρήγας και ο Κοραής. Δεν είναι τυχαίο το ότι στη Γαλλία του Ναπολέοντα στρέφουν στα τέλη του 18ου αιώνα οι Έλληνες τις ελπίδες τους για απελευθέρωση από τον Τουρκικό ζυγό.